Þetta skjal inniheldur samþykktar lyfjaupplýsingar fyrir Pedea, þar sem breytingar frá fyrra ferli sem hafa áhrif á lyfjaupplýsingarnar (EMA/VR/0000264965) eru auðkenndar.

Nánari upplýsingar er að finna á vefsíðu Lyfjastofnunar Evrópu: https://www.ema.europa.eu/en/medicines/human/EPAR/pedea


















VIÐAUKI I

SAMANTEKT Á EIGINLEIKUM LYFS

1.		HEITI LYFS

Pedea 5 mg/ml stungulyf, lausn.


2.		VIRK INNIHALDSEFNI OG STYRKLEIKAR

Í hverjum ml af lausninni eru 5 mg íbúprófen.
Í hverri 2 ml lykju eru 10 mg íbúprófen.

Hjálparefni: í hverjum ml eru 7,5 mg af natríum.
Sjá lista yfir öll hjálparefni í kafla 6.1.


3.		LYFJAFORM

Stungulyf, lausn.
Tær, litlaus eða lítils háttar gulleit lausn.


4.		KLÍNÍSKAR UPPLÝSINGAR

4.1		Ábendingar

Meðferð vegna opinnar slagæðarásar, sem hefur áhrif á blóðflæði hjá fyrirburum sem fæðast innan 34 vikna meðgöngu.

4.2		Skammtar og lyfjagjöf

Pedea á aðeins að nota á vökudeildum undir eftirliti reynds sérfræðings í nýburalækningum.

Skammtar
Ein meðferðarlota er skilgreind sem þrjár inndælingar af Pedea á 24 klst. fresti í bláæð. Fyrsta inndælingin er gefin 6 klst. eftir fæðingu.
Skammtar íbúprófens fara eftir líkamsþyngd samkvæmt eftirfarandi:
-	Fyrsta inndæling: 10 mg/kg
-	Önnur og þriðja inndæling: 5 mg/kg.

Við þvagleysi eða staðfesta þvagþurrð eftir fyrsta eða annan skammt, á að bíða með að gefa næsta skammt þar til þvagframleiðsla er aftur orðin eðlileg.
Ef slagæðarás lokast ekki 48 klst. eftir síðustu inndælingu eða ef hún opnast aftur, getur önnur meðferðarlota með þremur skömmtum verið nauðsynleg.
Ef ástand er óbreytt eftir aðra meðferðarlotu, getur skurðaðgerð á slagæðarás verið nauðsynleg.

Lyfjagjöf
Eingöngu til notkunar í bláæð.
Pedea á að gefa með stuttu innrennsli á 15 mínútum, helst óþynnt. Ef nauðsyn krefur má auka rúmmálið með natríum klóríði 9 mg/ml (0,9%) stungulyfi, lausn eða með glúkósa 50 mg/ml (5%) stungulyfi, lausn. Afgangslausn á að farga.
Taka þarf tillit til heildarvökvamagns á sólarhring við útreikning á heildarvökvamagni sem notað er við inndælingu.

4.3		Frábendingar

-	Ofnæmi fyrir virka efninu eða einhverju hjálparefnanna sem talin eru upp í kafla 6.1.
-	Lífshættuleg sýking
-	Virk blæðing, einkum innan höfuðkúpu eða blæðing frá meltingarfærum
-	Blóðflagnafæð eða blóðstorkuvandamál
	Alvarleg nýrnabilun
-	Meðfæddur hjartagalli þegar nauðsynlegt er að slagæðarás sé opin til þess að tryggja fullnægjandi blóðflæði til lungna og út í hringrásina (t.d. meðfædd lungnaslagæðarlokun, alvarleg Fallots ferna, meginæðarþrenging (coarctation of the aorta));
-	Staðfest garnar- og ristilbólga með drepi eða ef grunur leikur á garnar- og ristilbólgu með 	drepi

4.4		Sérstök varnaðarorð og varúðarreglur við notkun

Fyrir Pedea gjöf á að gera fullnægjandi hjartaómskoðun til þess að ganga úr skugga að opin slagæðarás, sem hefur áhrif á blóðflæði sé til staðar og til þess að útiloka lungnaháþrýsting og meðfædda hjartabilun sem krefst þess að slagæðarás sé opin.

Þar sem fyrirbyggjandi notkun fyrstu þrjá daga eftir fæðingu (notkun hefst innan 6 klst. eftir fæðingu) hjá fyrirburum sem fæðast innan við 28 vikna meðgöngu tengist aukaverkunum tengdum lungum og nýrum, á ekki að nota Pedea fyrirbyggjandi (sjá kafla 4.8 og 5.1) óháð lengd meðgöngu. Einkum var greint frá alvarlegum blóðildisskorti með lungnaháþrýstingi hjá þremur ungbörnum innan klukkustundar eftir fyrsta innrennsli sem gekk til baka innan 30 mínútna eftir að meðferð með nituroxíði til innöndunar hófst.
Ef blóðildisskortur á sér stað meðan á Pedea innrennslisgjöf stendur eða eftir að henni er lokið skal fylgjast náið með blóðþrýstingi í lungum.

Þar sem sýnt hefur verið fram á in vitro á að íbúprófen klýfur bilirúbín frá albúmíni, getur hætta á gulufárstaugakvilla (kernicterus) hjá fyrirburum verið aukin (sjá kafla 5.2). Því á ekki að nota íbúprófen hjá ungbörnum með greinilega bilirúbínhækkun í blóði.

Þar sem íbúprófen er bólgueyðandi verkjalyf (NSAID) getur það dulið venjuleg einkenni um sýkingu. Því þarf að nota Pedea með varúð þegar sýking er til staðar (sjá einnig kafla 4.3).

Pedea þarf að gefa varlega til þess að forðast að lyfið lendi utan æðar og geti hugsanlega valdið ertingu í vefjum.

Þar sem íbúprófen getur hamlað samloðun blóðflagna þarf að fylgjast með einkennum um blæðingar hjá fyrirburum.

Þar eð íbúprófen kann að draga úr úthreinsun amínóglýkósíða er mælt með nákvæmu eftirliti með sermisþéttni þeirra meðan á samhliða gjöf með íbúprófeni stendur.

Ráðlagt er að fylgjast vel með starfsemi nýrna og meltingarfæra.

Alvarleg húðviðbrögð 

Greint hefur verið frá alvarlegum húðviðbrögðum, í tengslum við notkun bólgueyðandi verkjalyfja (NSAID-lyfja), sumum hverjum banvænum, svo sem skinnflagningsbólgu, Stevens-Johnsons heilkenni og eitrunardreplosi húðþekju í mjög sjaldgæfum tilfellum (sjá kafla 4.8). Hættan á þessum viðbrögðum virðist vera mest snemma á meðferðartíma. Yfirleitt koma fyrstu einkenni fram innan mánaðar frá því meðferð hefst. Greint hefur verið frá bráðum útbreiddum graftarútþotum (AGEP) og lyfjaviðbrögð með rauðkyrningafjöld og altækum einkennum (DRESS heilkenni) í tengslum við notkun lyfja sem innihalda íbúprófen. Hætta á notkun íbúprófens strax og fyrst verður vart við einkenni alvarlegra húðviðbragða, svo sem húðútbrot, slímhúðarsár eða önnur merki um ofnæmi.

Hjá fyrirburum sem fæddust innan við 27 vikna meðgöngu var tíðni lokunar slagæðarásar (33 til 50%) lág við ráðlagða skammta (sjá kafla 5.1).

Lyfið inniheldur minna en 1 mmól (23 mg) af natríum í 2 ml, þ.e. er nær laust við natríum.

4.5		Milliverkanir við önnur lyf og aðrar milliverkanir

Ekki er mælt með að Pedea sé notað samhliða eftirfarandi lyfjum:
-	Þvagræsilyf: íbúprófen getur dregið úr áhrifum þvagræsilyfja; þvagræsilyf geta aukið hættu 	á eituráhrifum á nýru af völdum bólgueyðandi verkjalyfja, þegar um vessaþurrð er að ræða.
-	Segavarnarlyf: íbúprófen getur aukið áhrif segavarnarlyfja og aukið hættu á blæðingum.
-	Barksterar: íbúprófen getur aukið hættu á blæðingu frá meltingarfærum.
-	Nituroxíð: þar sem bæði lyfin hamla starfsemi blóðflagna getur samsetningin aukið 	hættu á 	blæðingum.
-	Önnur bólgueyðandi verkjalyf: forðast á að nota fleiri en eitt bólgueyðandi verkjalyf samtímis 	vegna aukinnar hættu á 	aukaverkunum.
-	Amínóglýkósíð: þar eð íbúprófen kann að draga úr úthreinsun amínóglýkósíða kann samhliða gjöf þeirra að auka hættu á nýrnaskemmdum og heyrnarskemmdum (sjá kafla 4.4).

4.6		Frjósemi, meðganga og brjóstagjöf
Á ekki við.

4.7		Áhrif á hæfni til aksturs og notkunar véla

Á ekki við.

4.8		Aukaverkanir

Nú eru niðurstöður frá u.þ.b. 1.000 fyrirburum haldbærar bæði úr birtum rannsóknum og úr klínískum rannsóknum með íbuprófeni. Erfitt er að meta orsakasamband aukaverkana hjá fyrirburum þar sem þær geta eins tengst breyttu blóðflæði sem er afleiðing opinnar slagæðarásar eins og beinum áhrifum íbúprófens.

Eftirtaldar aukaverkanir sem greint hefur verið frá eru flokkaðar samkvæmt líffærakerfum og tíðni. Tíðni er skilgreind á eftirfarandi hátt: mjög algengar (1/10), algengar (1/100 til <1/10) og sjaldgæfar (1/1.000 til <1/100).
Innan tíðniflokka eru alvarlegustu aukaverkanirnar taldar upp fyrst.

	Blóð og eitlar
	Mjög algengar: Blóðflagnafæð, daufkyrningafæð

	Taugakerfi
	Algengar: Blæðing í heilaholi, vefmeyra í hvítu umhverfis heilahol (periventricular leukomalacia)

	Ôndunarfæri, brjósthol og miðmæti
	Mjög algengar: Berkjumisþroski (bronchopulmonary dysplasia)
Algengar: Lungnablæðing
Sjaldgæfar:: Blóðildisskortur*

	Meltingarfæri
	Algengar: Garna- og ristilbólga með drepi, rof á þörmum
Sjaldgæfar: Blæðing frá meltingarfærum
Tíðni ekki þekkt: rof á maga

	Nýru og þvagfæri
	Sjaldgæfar: Þvagþurrð, vökvasöfnun, blóð í þvagi
Sjaldgæfar: Bráð nýrnabilun

	Rannsóknaniðurstöður
	Mjög algengar: Hækkað kreatínín í blóði, blóðnatríumlækkun

	Húð og undirhúð
	Tíðni ekki þekkt: Bráð útbreidd graftarútþot (AGEP), lyfjaviðbrögð með rauðkyrningafjöld og altækum einkennum (DRESS heilkenni)

	*sjá hér að neðan
	



Í klínískum rannsóknum með lyfi til lækningar hjá 175 fyrirburum sem fæddust innan 35 vikna meðgöngu var tíðni berkjumisþroska eftir 36. viku (post-conceptional) 13/81 (16%) fyrir indómetasín miðað við 23/94 (24%) fyrir íbúprófen.

Þegar Pedea var gefið fyrirbyggjandi í klínískum rannsóknum á fyrstu 6 klst. eftir fæðingu var greint frá alvarlegum blóðildisskorti með lungnaháþrýstingi hjá þremur fyrirburum með lægri meðgöngualdur en 28 vikur. Þetta átti sér stað innan einnar klukkustundar frá fyrsta innrennsli og gekk til baka innan 30 mínútna eftir innöndun nituroxíðs. Eftir markaðssetningu hefur einnig verið greint frá lungnaháþrýstingi þegar Pedea var gefið fyrirburum til meðferðar.

Tilkynning aukaverkana sem grunur er um að tengist lyfinu
Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9		Ofskömmtun

Ekki hefur verið greint frá ofskömmtun eftir gjöf íbúprófens í bláæð hjá fyrirburum.

Samt sem áður hefur ofskömmtun verið lýst hjá ungbörnum og börnum sem hafa fengið íbúprófen til
inntöku og hefur eftirfarandi komið fram: Bæling á miðtaugakerfi, krampar, meltingartruflanir, hægur hjartsláttur, lágþrýstingur, öndunarstöðvun, óeðlileg nýrnastarfsemi, blóð í þvagi.
Greint hefur verið frá alvarlegri ofskömmtun (allt að meira en 1.000 mg/kg) sem leiddi til dás,
efnaskiptablóðsýringar og skammvinnrar nýrnabilunar. Sjúklingarnir náðu sér allir eftir hefðbundna
meðferð. Aðeins eitt dauðsfall hefur verið skráð: Ofskömmtun eftir 469 mg/kg hjá 16 mánaða barni
leiddi til andnauðar með krömpum og ásvelgingarlungnabólgu sem leiddi til dauða.

Við ofskömmtun íbúprófens er stuðningsmeðferð aðallega beitt.

Langvarandi notkun hærri skammta en ráðlagðir eru, eða ofskömmtun geta leitt til nýrnapíplablóðsýringar og blóðkalíumlækkunar.


5.		LYFJAFRÆÐILEGAR UPPLÝSINGAR

5.1		Lyfhrif

Flokkun eftir verkun: Önnur hjartalyf, ATC flokkur: C01 EB16.

Íbúprófen er bólgueyðandi verkjalyf með bólgueyðandi, verkjastillandi og hitalækkandi eiginleika. Íbúprófen er handhverf blanda af S(+) og R(-) handhverfum. In vivo og in vitro rannsóknir benda til að klínísk verkun sé af völdum S(+) handhverfunnar. Íbúprófen er ósértækur cýklóoxýgenasahemill, sem dregur úr myndun prostaglandína.
Þar sem prostaglandín taka þátt í að viðhalda slagæðarás eftir fæðingu er talið að þessi áhrif séu aðalverkunarháttur íbúprófens við þessa ábendingu.

Í skammtaháðri rannsókn á Pedea hjá 40 fyrirburum var tíðni lokunar slagæðarásar eftir skammta samkvæmt skammtaáætluninni 10-5-5 mg/kg 75% (6/8) hjá fyrirburum sem fæddust eftir 27 til 29 vikna meðgöngu og 33% (2/6) hjá fyrirburum sem fæddust eftir 24 til 26 vikna meðgöngu.

Fyrirbyggjandi notkun fyrstu þrjá daga eftir fæðingu (hefst innan 6 klst. eftir fæðingu) hjá fyrirburum sem fæddust innan 28 vikna meðgöngu tengdist aukinni tíðni nýrnabilunar og aukaverkunum tengdum lungum m.a. blóðildisskorti og lungnaháþrýstingi, lungnablæðingu, samanborið við notkun til lækningar. Á hinn bóginn er minni tíðni III.-IV. stigs blæðinga í heilaholi hjá nýburum, sem og lægri tíðni fyrirbindinga með skurðaðgerð þegar Pedea  er notað fyrirbyggjandi.

5.2		Lyfjahvörf

Dreifing
Þrátt fyrir mikinn breytileika hjá fyrirburum er hámarks plasmaþéttni í kringum 35-40 mg/l eftir 10 mg/kg hleðsluskammt sem og eftir síðasta viðhaldsskammt óháð aldri og því hversu löng meðgangan var. 24 klst. eftir síðasta skammt sem var 5 mg/kg er þéttnin í kringum 10-15 mg/l.
Þéttni S-handhverfa í plasma er miklu hærri en þéttni R-handhverfa, sem endurspeglar hraðan umsnúning R-formsins í S-form í svipuðum hlutföllum og hjá fullorðnum (60%).

Dreifingarrúmmál (apparent volume of distribution) er að meðaltali 200 ml/kg (62 til 350 samkvæmt ýmsum rannsóknum). Dreifingarrúmmál miðhólfs (central volume of distribution) getur verið háð ástandi slagæðarásar og minnkar eftir því sem hún lokast.

In vitro rannsóknir benda til þess að íbúprófen sé mikið bundið albúmíni í plasma eins og önnur bólgueyðandi verkjalyf, þótt bindingin sé marktækt minni (95%) en hjá fullorðnum (99%). Íbúprófen keppir við bilirúbín um albúmínbindingu i sermi nýbura og því getur magn óbundins bilirúbíns aukist við háa þéttni íbúprófens.

Brotthvarf
Hraði brotthvarfs er greinilega lægri en hjá eldri börnum og fullorðnum, helmingunartími brotthvarfs er metinn u.þ.b. 30 klst. (16-43). Úthreinsun beggja handhverfa eykst með lengri meðgöngu í það minnsta á bilinu 24-28 vikna meðgöngu.

Tengsl lyfjahvarfa og lyfhrifa
Hjá fyrirburum dregur íbúprófen marktækt úr þéttni prostaglandína og umbrotsefna þeirra í plasma, einkum PGE2 og 6-ketó-PGF-1-alfa. Lág þéttni hélst í allt að 72 klst. hjá nýburum sem fengu þrjá skammta af íbúprófeni, enduraukning kom aftur á móti í ljós 72 klst. eftir aðeins einn skammt af íbúprófeni.

5.3		Forklínískar upplýsingar

Engar forklínískar upplýsingar sem skipta máli varðandi öryggi eru fyrir hendi fyrir utan þær sem fram
koma í þessari samantekt á eiginleikum lyfsins. Fyrir utan rannsókn á bráðum eituráhrifum hafa engar rannsóknir verið gerðar á ungum dýrum með Pedea.


6.	LYFJAGERÐARFRÆÐILEGAR UPPLÝSINGAR

6.1		Hjálparefni

Trómetamól,
natríumklóríð,
natríumhýdroxíð (til þess að stilla pH),
saltsýra 25% (til þess að stilla pH),
vatn fyrir stungulyf.

6.2		Ósamrýmanleiki

Lyfinu má ekki blanda við önnur lyf en þau sem talin eru upp í kafla 6.6.

Pedea lausn má ekki komast í snertingu við súrar lausnir eins og ákveðin sýklalyf eða þvagræsilyf.
Innrennslisslönguna þarf að hreinsa milli mismunandi lyfjagjafa (sjá kafla 6.6).

6.3		Geymsluþol

4 ár.
Til að koma í veg fyrir hugsanlega örverumengun á að nota lyfið strax eftir opnun.

6.4		Sérstakar varúðarreglur við geymslu

Engin sérstök fyrirmæli eru um geymsluaðstæður lyfsins.


6.5		Gerð íláts og innihald

2 ml lausn í litlausri glerlykju af tegund I.
Pedea er í pakkningum með fjórum 2 ml lykjum.

6.6		Sérstakar varúðarráðstafanir við förgun og önnur meðhöndlun

Eins og við á um öll stungulyf á að skoða Pedea lykjur fyrir notkun með tilliti til agna og ganga úr
skugga um að lykjan sé heil. Lykjurnar eru einnota og ónotuðu innihaldi á að fleygja.

Ekki má nota klórhexidín til að sótthreinsa stút lykjunnar vegna þess að það samrýmist ekki Pedea-lausninni. Þess vegna er mælt með notkun 60% etanóls eða 70% ísóprópýlalkóhóls til að sótthreinsa lykjuna fyrir notkun.
Við sótthreinsun stúts lykjunnar með sótthreinsandi efni verður lykjan að vera orðin algjörlega þurr áður en hún er opnuð til þess að forðast samverkan við Pedea-lausnina.

Það magn sem á að gefa ungbarni er ákveðið út frá líkamsþyngd og er gefið með stuttu innrennsli í
bláæð í 15 mínútur, helst óþynnt.

Eingöngu má nota natríumklóríð 9 mg/ml (0,9%) stungulyf, lausn eða glúkósa 50 mg/ml (5%) stungulyf, lausn.
Taka þarf tillit til heildarvökvamagns á sólarhring við útreikning á heildarvökvamagni sem notað er við inndælingu. Yfirleitt er hámarksmagn 80 ml/kg/sólarhring fyrsta dag eftir fæðingu, sem má auka smám saman næstu 1-2 vikur (u.þ.b. 20 ml/kg fæðingarþunga/sólarhring) í hámarksmagn sem er 180 ml/kg fæðingaþunga/sólarhring.

Fyrir og eftir gjöf Pedea á að hreinsa innrennslisslönguna í 15 mínútur með 1,5-2 ml af natríumklóríð 9 mg/ml (0,9%) eða glúkósa 50 mg/ml (5%), stungulyfi, lausn til að forðast snertingu við súrar lausnir.

Ónotaðri lausn í opinni lykju á að fleygja.

Farga skal öllum lyfjaleifum og/eða úrgangi á að farga í samræmi við gildandi reglur.


7.		MARKAÐSLEYFISHAFI

Recordati Rare Diseases
Tour Hekla
52, avenue du Général de Gaulle
F-92800 Puteaux
Frakkland


8.		MARKAÐSLEYFISNÚMER

EU/1/04284/001/IS 


9.	DAGSETNING FYRSTU ÚTGÁFU MARKAÐSLEYFIS/ENDURNÝJUNAR MARKAÐSLEYFIS

DAGSETNING FYRSTU ÚTGÁFU MARKAÐSLEYFIS: 29. júlí 2004.
DAGSETNING SÍÐUSTU ENDURNÝJUNAR MARKAÐSLEYFIS: 29. júlí 2009.


10.		DAGSETNING ENDURSKOÐUNAR TEXTANS



Ítarlegar upplýsingar um þetta lyf eru birtar á heimasíðu Evrópsku lyfjastofnunarinnar https://www.ema.europa.eu/.

Upplýsingar á íslensku eru á http://www.serlyfjaskra.is.




























VIÐAUKI II

A.	FRAMLEIÐENDUR SEM ERU ÁBYRGIR FYRIR LOKASAMÞYKKT

B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

C.	AÐRAR FORSENDUR OG SKILYRÐI MARKAÐSLEYFIS

D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS



A.	FRAMLEIÐENDUR SEM ERU ÁBYRGIR FYRIR LOKASAMÞYKKT

Heiti og heimilisfang framleiðanda sem er ábyrgur fyrir lokasamþykkt

Recordati Rare Diseases 
Tour Hekla
52, avenue du Général de Gaulle
F- 92800 Puteaux
Frakkland

eða

Recordati Rare Diseases
Eco River Parc
30, rue des Peupliers
F-92000 Nanterre
Frakkland

Heiti og heimilisfang framleiðanda sem er ábyrgur fyrir lokasamþykkt viðkomandi lotu skal koma fram í prentuðum fylgiseðli.


B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

Lyf sem eingöngu má nota eftir ávísun tiltekinna sérfræðilækna (sjá viðauka I: Samantekt á eiginleikum lyfs, kafla 4.2)


C.	AÐRAR FORSENDUR OG SKILYRÐI MARKAÐSLEYFIS

•	Samantektir um öryggi lyfsins (PSUR)

Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni.


D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

•	Áætlun um áhættustjórnun

Á ekki við.

























VIÐAUKI III

ÁLETRANIR OG FYLGISEÐILL
























ÁLETRANIR

UPPLÝSINGAR SEM EIGA AÐ KOMA FRAM Á YTRI UMBÚÐUM EÐA INNRI UMBÚÐUM EF ENGAR YTRI UMBÚÐIR ERU FYRIR HENDI

Askja 


1.	HEITI LYFS

Pedea 5 mg/ml stungulyf, lausn
Íbúprófen


2.	VIRK(T) EFNI

Í hverjum ml eru 5 mg íbúprófen
Í hverri 2 ml lykju eru 10 mg íbúprófen.


3.	HJÁLPAREFNI

Hjálparefni: trómetamól, natríumklóríð, natríumhýdroxíð,, saltsýra 25% , vatn fyrir stungulyf.


4.	LYFJAFORM OG INNIHALD

Stungulyf, lausn
4 x 2 ml lykjur


5.	AÐFERÐ VIÐ LYFJAGJÖF OG ÍKOMULEIÐ(IR)

Til notkunar í bláæð með stuttu innrennsli
Lesið fylgiseðilinn fyrir notkun


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá


7.	ÖNNUR SÉRSTÖK VARNAÐARORÐ, EF MEÐ ÞARF



8.	FYRNINGARDAGSETNING

EXP
Lyfið á að nota strax til að koma í veg fyrir örverumengun.


9.	SÉRSTÖK GEYMSLUSKILYRÐI



10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á

Ónotuðu lyfi í opinni lykju á að fleygja.
Lyfjaleifum eða úrgangi á að farga í samræmi við gildandi reglur.


11.	NAFN OG HEIMILISFANG MARKAÐSLEYFISHAFA

Recordati Rare Diseases
Tour Hekla
52, avenue du Général de Gaulle
F-92800 Puteaux
Frakkland


12.	MARKAÐSLEYFISNÚMER

EU/1/04/284/001/IS 


13.	LOTUNÚMER

Lot


14.	AFGREIÐSLUTILHÖGUN

Lyfseðilsskylt lyf.


15.	NOTKUNARLEIÐBEININGAR



	16.	UPPLÝSINGAR MEÐ BLINDRALETRI




	17.	EINKVÆMT AUÐKENNI – TVÍVÍTT STRIKAMERKI



Á pakkningunni er tvívítt strikamerki með einkvæmu auðkenni.



	18.	EINKVÆMT AUÐKENNI – UPPLÝSINGAR SEM FÓLK GETUR LESIÐ



PC: 
SN:  
NN:  

	LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á GLERLYKJU




	1.	HEITI LYFS OG ÍKOMULEIÐ(IR)



Pedea 5 mg/ml stungulyf, lausn
Íbúprófen
i.v.


	2.	AÐFERÐ VIÐ LYFJAGJÖF



Sjá fylgiseðil


	3.	FYRNINGARDAGSETNING



EXP


	4.	LOTUNÚMER



Lot 

	5.	INNIHALD TILGREINT SEM ÞYNGD, RÚMMÁL EÐA FJÖLDI EININGA



10 mg/2 ml

























B. FYLGISEÐILL

FYLGISEÐILL: UPPLÝSINGAR FYRIR NOTANDA LYFSINS

Pedea 5 mg/ml stungulyf, lausn
Íbúprófen

Lesið allan fylgiseðilinn vandlega áður en byrjað er að nota lyfið. Í honum eru mikilvægar upplýsingar.
-	Geymið fylgiseðilinn. Nauðsynlegt getur verið að lesa hann síðar.
-	Leitið til læknisins eða lyfjafræðings ef þörf er á frekari upplýsingum.
-		Þessu lyfi hefur verið ávísað fyrir barnið þitt. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni og barnsins sé að ræða.
-	Látið lækninn eða lyfjafræðing vita um allar aukaverkanir hjá barninu. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.


Í fylgiseðlinum eru eftirfarandi kaflar:
1.	Upplýsingar um Pedea er og við hverju það er notað
2.	Áður en barnið þitt fær Pedea
3.	Hvernig nota á Pedea
4.	Hugsanlegar aukaverkanir
5.	Hvernig geyma á Pedea
6.	Pakkningar og aðrar upplýsingar



1.		UPPLÝSINGAR UM PEDEA OG VIÐ HVERJU ÞAÐ ER NOTAÐ

Meðan barnið er enn í móðurkviði, þarf það ekki að nota lungun. Ófætt barn er með blóðæðar nálægt hjarta, sem kallast slagæðarás (ductus arteriosus), gegnum hana streymir blóðið framhjá lungum og fer út í hringrás líkamans.
Þegar barnið fæðist og fer að nota lungun lokast slagæðarásin venjulega. Hins vegar gerist það ekki í öllum tilvikum. Læknisfræðilegt heiti fyrir þetta ástand kallast „patent ductus arteriosus“ þ.e. opin slagæðarás. Þetta getur haft áhrif á hjarta barnsins. Þetta er miklu algengara hjá fyrirburum en hjá börnum sem fæðast eftir fulla meðgöngu.
Þegar barnið fær Pedea getur það hjálpað til við að loka slagæðarásinni.

Virka efnið í Pedea er íbúprófen. Pedea lokar slagæðarásinni með því að koma í veg fyrir framleiðslu prostaglandins, en það er efni sem er í líkamanum og heldur slagæðarásinni opinni.


2.		ÁÐUR EN BARNIÐ ÞITT FÆR PEDEA

Aðeins þjálfað heilbrigðisstarfsfólk á vökudeild gefur barninu þínu Pedea.

Ekki á að nota Pedea
-	ef barnið er með ofnæmi fyrir íbúprófeni eða einhverju öðru innihaldsefni lyfsins (talin upp í kafla 6)
-	ef barnið er með ómeðhöndlaða lífshættulega sýkingu
-	ef blæðing er til staðar, einkum innan höfuðkúpu eða í meltingarfærum
-	ef um fækkun blóðflagna eða önnur blóðstorkuvandamál er að ræða
-	ef barnið er með nýrnakvilla
-	ef barnið er með önnur vandamál í sambandi við hjarta, þar sem slagæðarásin verður að haldast opin áfram, svo fullnægjandi hringrás blóðsins viðhaldist
-	ef barnið er með eða ef grunur leikur á ákveðnum þarmakvilla (garnar- og ristilbólga með drepi). 

Gæta skal sérstakar varúðar við notkun Pedea

· Áður en meðferð með Pedea hefst er hjartað rannsakað til þess að staðfesta að slagæðarásin sé opin.

· Pedea á ekki að gefa fyrstu 6 klst. eftir fæðingu.

· Ef grunur leikur á að barnið sé með lifrarsjúkdóm, einkenni eru m.a. gulur litur á húð og í augnhvítu.

· Ef barnið er með sýkingu, sem er meðhöndluð, notar læknirinn Pedea aðeins eftir að hafa tekið vandlegt tillit til ástand barnsins.

· Gjöf Pedea er í höndum heilbrigðisstarfsfólks sem gætir ýtrustu varkárni til þess að koma í veg fyrir að húð og nálægir vefir skaddist.

· Íbúprófen getur dregið úr storkueiginleikum blóðs. Því er fylgst náið með barninu til þess að athuga hvort blæðingartími sé aukinn.

· [bookmark: _GoBack]Blæðing frá þörmum og nýrum getur komið í ljós. Til þess að geta fylgst með því þarf að rannsaka hægðir og þvag til þess að ákvarða hvort það innihaldi blóð.

· Pedea getur dregið úr þvagmyndun. Ef dregið er úr þvagmyndun að ráði getur þurft að hætta meðferðinni þar til þvagframleiðsla verður aftur eðlileg.

· Pedea getur haft minni áhrif ef barnið er fætt löngu fyrir tímann, innan við 27 meðgönguvikur .

· Greint hefur verið frá alvarlegum húðviðbrögðum í tengslum við meðferð með Pedea . Hætta skal tökuLæknirinn á að stöðva meðferð með Pedea og leita tafarlaust til læknis, ef einhverjar eftirfarandi aukaverkana koma fram:  húðútbrot, slímhúðarsár, blöðrur eða önnur einkenni ofnæmis koma fram, þar sem þetta geta verið fyrstu einkenni mjög alvarlegra húðviðbragða. Sjá kafla 4.
· Lyfjaviðbrögð með rauðkyrningafjöld og altækum einkennum (DRESS heilkenni) hefur greinst sem hugsanleg áhætta í tengslum við íbúprófen. Læknirinn á að stöðva meðferð með Pedea tafarlaust ef einhverjar eftirfarandi aukaverkana koma fram: húðútbrot, hiti, bólgnir eitlar og fjölgun rauðkyrninga (tegund hvítra blóðkorna).

Notkun annarra lyfja samhliða Pedea

Látið lækninn eða lyfjafræðing vita um önnur lyf sem eru notuð eða hafa nýlega verið notuð ,einnig þau sem fengin eru án lyfseðils.

Þegar ákveðin lyf eru tekin ásamt Pedea getur það valdið aukaverkunum. Þessu er lýst nánar hér að neðan:

· vandamál geta verið í sambandi við þvaglát og e.t.v. hefur barnið fengið þvagræsilyf. Íbúprófen getur dregið úr áhrifum þessara lyfja.

· barnið hefur hugsanlega fengið segavarnarlyf (lyf sem kemur í veg fyrir að blóðið hlaupi í kekki). Íbúprófen getur dregið úr áhrifum lyfsins.

· e.t.v. hefur barnið fengið nituroxíð til þess að auka súrefni í blóði. Íbúprófen getur aukið blæðingarhættu.

· hugsanlega hefur barnið fengið barkstera til að koma í veg fyrir bólgu. Íbúprófen getur aukið hættu á maga- og þarmablæðingu.

-	barni kann að verða gefin amínóglýkósíð (einn flokkur sýklalyfja) til meðferðar á sýkingu. Íbúprófen kann að auka styrkleika í blóði og auka þannig hættu á skemmdum á nýra og heyrn.

Mikilvægar upplýsingar um tiltekin innihaldsefni Pedea
Lyfið inniheldur minna en 1 mmól (23 mg) af natríum í 2 ml, þ.e. er nær laust við natríum.


3.	HvERNIG nota Á Pedea

Pedea er eingöngu gefið af þjálfuðu heilbrigðisstarfsfólki á vökudeildum.

Ein meðferðarlota er skilgreind sem þrjár inndælingar af Pedea á 24 klst. fresti. Skammturinn er reiknaður út samkvæmt þunga barnsins. Fyrsti skammturinn er 10 mg/kg og annar og þriðji skammtur er 5 mg/kg.

Útreiknaður skammtur er gefinn með innrennsli í bláæð á 15 mínútum.
Hafi slagæðarásin ekki lokast eða ef hún hefur opnast aftur eftir fyrsu meðferðarlotu getur læknirinn ákveðið aðra meðferðarlotu.

Hafi slagæðarásin ekki lokast eftir aðra meðferðarlotu er skurðaðgerð hugsanlegur kostur.

Ef barninu hefur verið gefið meira Pedea en mælt er með:

Ef barninu hefur verið gefið meira Pedea en mælt er með, skaltu tala við lækni barnsins um áhættu og hvað aðgerða skuli grípa til. Einkenni ofskömmtunar eru meðal annars svefnhöfgi, meðvitundarmissir, dá, krampar, einkenni frá meltingarfærum, hægur hjartsláttur, lágur blóðþrýstingur, öndunarerfiðleikar eða öndunarstopp, blóð í þvagi, truflun í eðlilegri nýrnastarfsemi, mikið magn sýru í blóðinu og lítið magn kalíums í blóðinu.


4.	HUGSANLEGAR AUKAVERKANIR 

Eins og við á um öll lyf getur Pedea valdið aukaverkunum en það gerist þó ekki hjá öllum. Þó er erfitt að greina þær frá öðrum algengum fylgikvillum hjá fyrirburum og fylgikvillum vegna sjúkdómsins.

Tíðni hugsanlegra aukaverkana sem taldar eru upp hér að neðan er skilgreind á eftirfarandi hátt:
mjög algengar (koma fyrir hjá fleiri en 1 af hverjum 10 notendum)
algengar (koma fyrir hjá 1-10 af hverjum 100 notendum)
sjaldgæfar (koma fyrir hjá 1-10 af hverjum 1.000 notendum)
koma örsjaldan fyrir (koma fyrir hjá færri en 1 af hverjum 10.000 notendum)
tíðni ekki þekkt (ekki hægt að áætla tíðni út frá fyrirliggjandi gögnum).

Mjög algengar: 
· Fækkun blóðflagna í blóði
· Fækkun hvítra blóðkorna s.k. daufkyrninga
· Aukið kreatínín í blóði
Minnkað natríum í blóði
· Öndunarerfiðleikar (berkjumisþroski),

Algengar: 
· Blæðing innan höfuðkúpu (blæðing í heilaholi) og heilaskaði (vefmeyra í hvítu umhverfis heilahol)
· Blæðing í lungum
· Gatmyndun í þörmum og sköddun þarmavefs (garnar- og ristilbólga með drepi)
· Minnkuð þvagmyndun, blóð í þvagi, vökvasöfnun.

Sjaldgæfar: 
· Bráð nýrnabilun
· Blæðing í þörmum
· Minnkað súrefnismagn í slagæðablóði (blóðildisskortur)


Tíðni ekki þekkt:
· Gatmyndun í maga
· Rauð hreistruð útbreidd útbrot með bólum undir húðinni og blöðrum aðallega í húðfellingum, á bol og efri útlimum ásamt hita við upphaf meðferðar (bráð útbreidd graftarútþot). Hætta skal notkun Pedea ef þessi einkenni koma fram og leita tafarlaust til læknis. Sjá einnig kafla 2.
· Lyfjaviðbrögð með rauðkyrningafjöld og altækum einkennum: alvarleg húðviðbrögð sem kallast DRESS-heilkenni geta komið fram. Einkenni DRESS-heilkennis eru m.a. húðútbrot, hiti, bólgnir eitlar og fjölgun rauðkyrninga (tegund hvítra blóðkorna).

Látið lækni barnsins eða lyfjafræðing vita ef vart verður við aukaverkanir sem ekki er minnst á í þessum fylgiseðli eða ef aukaverkanir sem taldar eru upp reynast alvarlegar.

Tilkynning aukaverkana
Látið lækninn eða lyfjafræðing vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	hvERNIG GEYMA Á Pedea

Geymið lyfið þar sem börn hvorki ná til né sjá.

Ekki skal nota lyfið eftir fyrningardagsetningu sem tilgreind er á umbúðum og öskjunni á eftir EXP. Fyrningardagsetning er síðasti dagur mánaðarins sem þar kemur fram.

Engin sérstök fyrirmæli eru um geymsluaðstæður lyfsins.

Pedea á að nota strax eftir opnun.

Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	PAKKNINGAR OG AÐRAR UPPLÝSINGAR

Hvað inniheldur Pedea

-	Virka innihaldsefnið er íbúprófen. Hver ml inniheldur 5 mg íbúprófen. Hver 2 ml lykja inniheldur 10 mg íbúprófen.
-	Önnur innihaldsefni eru trómetamól, natríumklóríð, natríumhýdroxíð (til þess að stilla sýrustig), saltsýra 25% (til þess að stilla sýrustig) og vatn fyrir stungulyf.

Útlit Pedea og pakkningastærðir
Pedea 5 mg/ml stungulyf, lausn er tær, litlaus/gulleit lausn
Pedea 5 mg/ml stungulyf, lausn er í öskju með fjórum 2 ml lykjum.

Markaðsleyfishafi 
Recordati Rare Diseases
Tour Hekla
52, avenue du Général de Gaulle
F-92800 Puteaux
Frakkland

Framleiðandi
Recordati Rare Diseases 
Tour Hekla
52, avenue du Général de Gaulle
F- 92800 Puteaux
Frakkland

eða

Recordati Rare Diseases
Eco River Parc
30, rue des Peupliers
F-92000 Nanterre
Frakkland


Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	Belgique/België/Belgien
Recordati
Tél/Tel: +32 2 46101 36
	Lietuva
Recordati AB.
Tel: + 46 8 545 80 230 
Švedija


	България
Recordati Rare Diseases
Tel: +33 (0)1 47 73 64 58
Франция 
	Luxembourg/Luxemburg
Recordati
Tél/Tel: +32 2 46101 36
Belgique/Belgien


	Česká republika
Recordati Rare Diseases
Tel: +33 (0)1 47 73 64 58
Francie
	Magyarország
Recordati Rare Diseases
Tel: +33 (0)1 47 73 64 58
Franciaország


	Danmark
Recordati AB.
Tlf.: +46 8 545 80 230 
Sverige

	Malta
Recordati Rare Diseases
Tel: +33 1 47 73 64 58 
Franza


	Deutschland
Recordati Rare Diseases Germany GmbH
Tel: +49 731 140 554 0
	Nederland
Recordati
Tel: +32 2 46101 36 
België


	Eesti
Recordati AB.
Tel: + 46 8 545 80 230 
Rootsi

	Norge
Recordati AB.
Tlf : +46 8 545 80 230 
Sverige


	Ελλάδα
Recordati Rare Diseases
Tηλ: +33 (0)1 47 73 64 58
Γαλλία

	Österreich
Recordati Rare Diseases Germany GmbH
Tel: +49 731 140 554 0
Deutschland


	España
Recordati Rare Diseases Spain S.L.U.
Tel: + 34 91 659 28 90
	Polska
Recordati Rare Diseases
Tel: +33 (0)1 47 73 64 58
Francja


	France
Recordati Rare Diseases
Tél: +33 (0)1 47 73 64 58

	Portugal
Recordati Rare Diseases SARL
Tel: +351 21 432 95 00


	Hrvatska
Recordati Rare Diseases
Tél: +33 (0)1 47 73 64 58
Francuska

	România
Recordati Rare Diseases
Tél: +33 (0)1 47 73 64 58
Franţa


	Ireland
Recordati Rare Diseases
Tel: +33 (0)1 47 73 64 58
France

	Slovenija
Recordati Rare Diseases
Tél: +33 (0)1 47 73 64 58
Francija

	Ísland
Recordati AB.
Simi:+46 8 545 80 230
Svíþjóð

	Slovenská republika
Recordati Rare Diseases
Tél: +33 (0)1 47 73 64 58
Francúzsko

	Italia
Recordati Rare Diseases Italy Srl
Tel: +39 02 487 87 173

	Suomi/Finland
Recordati AB.
Puh/Tel : +46 8 545 80 230
Sverige


	Κύπρος
Recordati Rare Diseases
Τηλ : +33 1 47 73 64 58
Γαλλία

	Sverige
Recordati AB.
Tel : +46 8 545 80 230






	Latvija
Recordati AB.
Tel: + 46 8 545 80 230
Zviedrija
	



Þessi fylgiseðill var síðast uppfærður 

Ítarlegar upplýsingar um lyfið eru birtar á heimasíðu Lyfjastofnunar Evrópu https://ema.europa.eu

Upplýsingar á íslensku eru á http://www.serlyfjaskra.is.
---------------------------------------------------------------------------------------------------------------

Eftirfarandi upplýsingar eru eingöngu ætlaðar heilbrigðisstarfsfólki:

Eins og við á um öll stungulyf á að skoða Pedea lykjur fyrir notkun með tilliti til agna og ganga úr 
skugga um að lykjan sé heil. Lykjurnar eru til að nota í eitt skipti eingöngu og ónotuðu innihaldi á að fleygja.

Skammtur og lyfjagjöf (sjá einnig kafla 3)

Eingöngu til notkunar í bláæð. Pedea á aðeins að nota á vökudeildum undir eftirliti reynds sérfræðings 
í nýburalækningum.
Ein meðferðarlota er skilgreind sem þrír skammtar af Pedea á 24 klst. fresti í bláæð.
Skömmtun íbúprófens fer eftir líkamsþyngd samkvæmt eftirfarandi:
· Fyrsta inndæling: 10 mg/kg,
· Önnur og þriðja inndæling: 5 mg/kg.

Ef slagæðarás lokast ekki 48 klst. eftir síðustu inndælingu eða ef hún opnast aftur, getur þurft aðra meðferðarlotu með þremur skömmtum.
Ef ástand er óbreytt eftir aðra meðferðarlotu, getur skurðaðgerð á slagæðarás verið nauðsynleg.
Við þvagleysi eða staðfesta þvagþurrð eftir fyrsta eða annan skammt, á að bíða með að gefa næsta skammt þar til þvagframleiðsla er aftur orðin eðlileg.

Lyfjagjöf:
Pedea á að gefa með stuttu innrennsli á 15 mínútum, helst óþynnt. Til þess að auðvelda gjöf er hægt að nota innrennslisdælu.
Ef nauðsyn krefur má auka rúmmálið með natríum klóríð 9 mg/ml (0,9%) stungulyfi, lausn eða með glúkósa 50 mg/ml (5%) stungulyfi, lausn. Ónotaðri lausn á að fleygja.
Taka þarf tillit til heildarvökvamagns á sólarhring við útreikning á heildarvökvamagni sem notað er við inndælingu. Yfirleitt er hámarksmagn 80 ml/sólarhring fyrsta dag eftir fæðingu, sem má auka smám saman næstu 1-2 vikur (u.þ.b. 20 ml/kg fæðingarþunga/sólarhring) í hámarksmagn sem er 180 ml/kg fæðingaþunga/sólarhring.

Ósamrýmanleiki

Ekki má nota klórhexidín til að sótthreinsa stút lykjunnar vegna þess að það samrýmist ekki Pedea-lausninni. Þess vegna er mælt með notkun 60% etanóls eða 70% ísóprópýlalkóhóls til að sótthreinsa lykjuna fyrir notkun.
Við sótthreinsun stúts lykjunnar með sótthreinsandi efni verður lykjan að vera orðin algjörlega þurr áður en hún er opnuð til þess að forðast samverkan við Pedea-lausnina.

Ekki má blanda lyfinu við önnur lyf en natríum klóríð 9 mg/ml (0,9%) stungulyf, lausn eða glúkósa 50 mg/ml (5%) stungulyf, lausn.

Til þess að koma í veg fyrir verulega breytingu á pH vegna súrra lyfja sem hugsanlega gætu hafa orðið eftir í innrennslisslöngunni, verður að hreinsa hana fyrir og eftir Pedea gjöf með 1,5-2 ml af natríumklóríð 9 mg/ml (0,9%) stungulyfi, lausn eða glúkósa 50 mg/ml (5%) stungulyfi, lausn.

